ગુજરાત વીજ ઉત્પાદનમાં દેશનું સરપ્લસ હોવાના સરકારના દાવાઓ વચ્ચે પણ હજુ ૫.૨૩ લાખથી વધુ ખેડૂતોને વર્ષોથી કૃષિ વીજજોડાણ મળ્યા નથી. સરકાર સરપ્લસ વીજળીને અન્ય રાજ્યોને વેચે છે પરંતુ રાજ્યના લાખો ખેડૂતો હજી પણ વીજળીથી વંચિત છે. આ અંગે રાજ્યના ઉર્જા પ્રધાને વિધાનસભામાં આપેલા જવાબ અનુસાર વીજજોડાણની પડતર અરજીઓ અંગે ઊર્જા પ્રધાને સત્તાવાર રીતે કરેલી કબૂલાત મુજબ ૩૧મી ડિસેમ્બર 2013ની સ્થિતિએ રાજ્યના ૩૩ જિલ્લાઓના ખેડૂતોની એકંદરે 5,23,622 અરજીઓ પડતર છે.